EkBass/fiwiki-20250220-pages-articles huggingface dataset:
The Sons of Yesterday’s Black Grouse

__NOTOC__ The Sons of Yesterday’s Black Grouse on helsinkiläisen stoner rock -yhtye Mannhain esikoisalbumi, joka julkaistiin 9. heinäkuuta 2001. Levyn päättävä ”100 000 Years” on cover-versio alun perin Kissin esikoislevyllä Kiss ilmestyneestä kappaleesta. == Kappaleet == # # # # # # # # # # (Stanley/Simmons) == Kokoonpano == * Junior (Mikko Pietinen) – rummut * Oppu (Olli-Pekka Laine) – bassokitara * Joanitor (Jani Muurinen) – laulu * Ile (Ilkka Laaksomaa) – kitara === Vierailevat muusikot === * Kasper Mårtenson – kosketinsoittimet * Tommy Mansikka-Aho – didgeridoo == Arvostelut == * Soundi: Soundi: Levyarvio == Lähteet == == Aiheesta muualla == * * Luokka:Vuoden 2001 esikoisalbumit Luokka:Mannhain albumit
Anna Ternheim

Anna Alexandra Ternheim (s. 31. toukokuuta 1978 Sollentuna, Ruotsi) on ruotsalainen laulaja-lauluntekijä, joka esittää laulunsa englanniksi. Ternheimiltä on ilmestynyt kaksi pitkäsoittoa. Molemmista on julkaistu myös kahden CD:n versiot, joissa jälkimmäisellä levyllä on akustisia versioita kappaleista. Ternheim on palkittu Ruotsin Grammis-gaalassa vuoden 2004 tulokasartistina ja vuoden 2006 parhaana naispuolisena pop-artistina sekä sanoittajana. == Ura == Anna Ternheimin musiikkiharrastus alkoi klassisen kitaran soitosta. Häntä ei kuitenkaan kiinnostanut valmiista nuoteista soittaminen, vaan hän jo ensimmäisen oppitunnin jälkeen aloitti itse säveltämisen. Ternheim perusti ensimmäisen yhtyeensä 17-vuotiaana Yhdysvalloissa viettämänsä vuoden aikana. Tämän jälkeen hän kirjoitteli pitkään lauluja lähinnä vapaa-ajallaan. Monet esikoislevy Somebody Outsiden lauluista Ternheim oli tehnyt jo nuorena – esimerkiksi levyn nimikkoraidan hän kirjoitti jo 15-vuotiaana. Levyn julkaisun jälkeen Ternheim on keikkaillut runsaasti ja käynyt mm. Helsingissä esiintymässä Kentin lämmittelijänä vuonna 2005. Toinen pitkäsoitto Separation Road julkaistiin Ruotsissa syksyllä 2006 ja alkuvuodesta 2007 suuressa osassa manner-Eurooppaa. == Diskografia == === Levyt === * Somebody Outside (2004) * Somebody Outside – Limited Edition (2004) * Separation Road (2006) * Separation Road – Limited Edition (2006) * Leaving on a Mayday (2008) * Leaving on a Mayday – Limited Edition (2008) * The Night Visitor (2011 ) === Singlet === * To Be Gone (2003) * My Secret (2005) * Girl Laying Down (2006) === EP:t === * Anna Ternheim – demo (2003) * I'll Follow You Tonight (2004) * To Be Gone (2003) * My Secret (2005) * Shoreline (2005) * Lovers Dream & More Music for Psychotic Lovers (2007) === Musiikkivideot === * I'll Follow You Tonight (2004) * To Be Gone (2004) * Shoreline (2005) * Girl Laying Down (2006) * Today Is a Good Day (2006) * Lovers Dream (2007) == Lähteet == == Aiheesta muualla == * Anna Ternheimin viralliset kotisivut * Luokka:Ruotsalaiset laulaja-lauluntekijät Luokka:Vuonna 1978 syntyneet Luokka:Elävät henkilöt
Fallen Sword

Fallen Sword on fantasia-aiheinen massiivinen nettiroolipeli. Peliä pelataan selaimella, ja se on englanninkielinen. Pelissä ei ole lajityypille tavanomaisesti mitään lopullista tavoitetta tai loppua, mutta pelissä on pieniä tehtäviä, joita pelaaja voi suorittaa. == Pelaaminen == Pelissä pelaajalle näkyy ruudulla kartta, joka näyttää lähiruudut ja sen, missä ruudussa pelaaja on parhaillaan. Kartan yläpuolella on alueen nimi, joka kertoo, millä alueella pelaaja on. Kartan vieressä on sarakkeita, joissa näkyy, mitkä hirviöt ja muut kanssapelaajat ovat samassa ruudussa. Pelissä voi liikkua ylös, alas, vasemmalle tai oikealle menettäen kuntoansa yhdellä. Vinoittain liikuttaessa menettää taas kaksi pistettä kuntoaan. Kuntoa menettää myös taisteluissa hirviöiden tai muiden pelaajien kanssa. Kun kunto on lopussa, pelaaja ei voi enää liikkua eikä hyökätä kenenkään kimppuun. Pelissä voi saada hahmolleen lisää tasoja tappamalla pelissä olevia hirviöitä. Jokaisesta hirviön taposta saa enemmän kokemuspisteitä, kun taas häviämällä menettää kokemuspisteitä. Kun kokemuspistetä on tarpeeksi, pelaajan taidot kehittyvät. ==Aiheesta muualla== *Virallinen Fallen Sword -sivusto *Paljon tietoa pelistä Luokka:Tietokoneroolipelit Luokka:MMORPG-pelit
Venezuelan jalkapallomaajoukkue

Venezuelan jalkapallomaajoukkue edustaa Venezuelaa jalkapallon maajoukkuekilpailuissa. Se on maanosansa Etelä-Amerikan ainoa joukkue, joka ei ole koskaan selviytynyt jalkapallon maailmanmestaruuskilpailuihin eikä ole voittanut Copa Américaa. Venezuelan parhaat sijoitukset Copa Américassa ovat viides sija vuodelta 1967 ja neljäs sija vuodelta 2011. Se jäi 12 kertaa peräkkäin alkulohkoihin. Isännöimässään vuoden 2007 turnauksessa se pääsi lohkovoittajana puolivälieriin, joissa se hävisi Uruguaylle maalein 1–4. == Menestys arvokilpailuissa == Maailmanmestaruuskilpailut * 1930–1954 – Ei osallistunut * 1958 – Luovutti karsinnoissa * 1962 – Ei osallistunut * 1966–1970 – Ei selviytynyt karsinnoista * 1974 – Luovutti karsinnoissa * 1978–2022 – Ei selviytynyt karsinnoista Copa América * 1916–1963 – Ei osallistunut * 1967 – Viides sija * 1975 – 1. kierros * 1979 – 1. kierros * 1983 – 1. kierros * 1987 – 1. kierros * 1989 – 1. kierros * 1991 – 1. kierros * 1993 – 1. kierros * 1995 – 1. kierros * 1997 – 1. kierros * 1999 – 1. kierros * 2001 – 1. kierros * 2004 – 1. kierros * 2007 – Puolivälierät * 2011 – Neljäs sija * 2015 – 1. kierros * 2016 – Puolivälierät * 2019 – Puolivälierät * 2021 – 1. kierros == Lähteet == == Aiheesta muualla == Luokka:Jalkapallomaajoukkueet Luokka:Venezuelan jalkapallo
Taluskylä

Taluskylä on noin 350 asukkaan kylä Alavieskan kunnassa. Kylä sijaitsee noin yhdeksän kilometrin päästä kunnan keskustaajamasta pohjoiseen yhdystien 7840 varressa. Kylällä toimii 1970-luvun puolivälissä perustettu kyläyhdistys ja muutamia yrityksiä. Taluskylässä toimi oma peruskoulu kevääseen 2009 asti. Linnakallion matkailuyrityksessä on kaksi kirkkoa. Kylän länsipuolella toimii Kytölän tuulivoimapuisto. == Lähteet == == Aiheesta muualla == * Alahautala, Raili: Taluskylä aika hyvä : arvokkaasti aikojen halki... Taluskylän kyläyhdistys, 1998. 400 sivua. ISBN 952-91-0504-5. Luokka:Alavieskan kylät Luokka:Pohjois-Pohjanmaan maakunnan entiset taajamat
Allan Hendry

Allan Hendry (s. 1950) on yhdysvaltalainen tähtitieteilijä ja ufotutkija. Ufohistorioitsija Jerome Clark pitää häntä yhtenä taitavimmista ufotutkijoista. Allan Hendryn vaimo Elaine Hendry on fyysikko ja ufotutkija. Vuonna 1972 tähtitieteilijäksi valmistunut Hendry liittyi Hynekin ufotutkimusryhmään CUFOS:iin, joka etsi avomielistä ufotutkijaa, joka ei ollut ufouskovainen tai ufojen vastustaja, "debunker". Hendry tutki 1970-luvulla tuhat ufotapausta. Hendry ei halunnut spekuloida tunnistamattomien tapausten alkuperästä, ja sen takia jotkut ufotutkijat pitivät häntä "kaappiskeptikkona". Mutta samaan aikaan skeptikot jotka arvostivat Hendryn tieteellistä kurinalaisuutta, arvostelivat Hendryn väitettä jonka mukaan muutamat ufotapaukset jäisivät tunnistamattomiksi. Hendryn pääteos oli The UFO Handbook joka oli tarkoitettu opaskirjaksi ufotutkijoille. Kirjaa ylisti ufojen kiivas vastustaja, ankara skeptikko Philip J. Klass, yhdeksi parhaimmista ufokirjoista. 1980-luvulla CUFOS:n ajauduttua rahavaikeuksiin Hendry jätti järjestön. == Katso myös == *IFO Luokka:Yhdysvaltalaiset ufotutkijat Luokka:Vuonna 1950 syntyneet Luokka:Elävät henkilöt
Parmiinit

Parmiinit on kahden asumattoman saaren, luotojen ja karikkojen muodostama ketju Kraaselin saaren länsikärjen edustalla Oulun kaupungissa Perämerellä. Karikkojen ja luotojen ketjun pituus on noin 1,2 kilometriä. Ketju alkaa Kraaselin etelärannalta ja jatkuu sen länsikärjen ohitse kohti länsilounasta. Parmiinit sekä Kraaseli ovat suojelualuetta. Parmiinit ovat rauhoitusaluetta, ja sellaisena maihinnousukiellossa lintujen pesimäaikaan 15. toukokuuta – 31. heinäkuuta välisenä aikana. Parmiinien suurin saari sijaitsee Kraaselin länsikärjen länsipuolella. Se on pääasiassa lehtimetsän ja -pensaikon peittämä, eikä siellä ole rakennuksia. Sen länsipuolella sijaitsee ketjun toinen varsinainen saari, joka myös on lehtimetsän peittämä. Parmiinien länsipäässä sijaitsee puolen kilometrin mittainen karikko, jota ympäröi pitkulainen matalikko. Matalikon pohjois- ja eteläreunalla merenpohja putoaa nopeasti yli seitsemän metrin syvyyteen. == Lähteet == Luokka:Oulunsalon saaret
Pysyvän tilan teoria

Pysyvän tilan teoria on epästandardi kosmologinen teoria, jonka mukaan kaikkeus laajenee, mutta sen tiheys säilyy vakiona, sillä tyhjästä syntyy jatkuvasti uutta ainetta. Tämä malli pyrki yhdistämään havainnot ja ikuisen kaikkeuden, jolla ei ole alkua eikä loppua. Teorian esittivät 1950-luvulla Hermann Bondi, Fred Hoyle ja Thomas Gold. Teoria ei pysty kunnolla selittämään havaintoja, joten siitä on nykyisin luovuttu. Pysyvän tilan teorian kaikkeuden pitäisi näyttää samanlaiselta kaikilla etäisyyksillä. Hyvin suurilla etäisyyksillä näyttää kuitenkin esiintyvän kohteita, joita ei ole lähiavaruudessa. Alkuräjähdysmallissa tämä ero selittyy luonnollisella tavalla kohteiden ajallisen kehityksen avulla. Teoria ei selitä myöskään kosmista taustasäteilyä. ==Lähteet== Luokka:Kosmologia Luokka:Vanhentuneet tieteelliset teoriat
Akio

Akio on saari Oulun kaupungin Varjakassa Perämerellä Kempeleenlahden suulta länteen. Saari sijaitsee lähes kiinni mantereessa Akionlahden suulla. Mannermaasta saarta erottavat sen itä- ja länsipuolella kapeat salmet, joita pitkin Akionlahti on yhteydessä Perämereen. Saaren rannat pohjoisrantaa lukuun ottamatta kuuluvat Akionlahden luonnonsuojelualueeseen. Saarella on lintutorni, ja sinne johtaa tie Varjakan satamasta. ==Lähteet== Luokka:Oulunsalon saaret
Akionlahti

Akionlahti on lahti Perämerellä ja luonnonsuojelualue Oulun Varjakassa. Maannousun myötä lahti on lähes kokonaan kuroutunut erilleen Perämerestä. Lahti on yhteydessä Perämereen Akion saaren molemmin puolin sijaitsevien kapeiden salmien kautta. Akionlahden luonnonsuojelualue perustettiin syksyllä 2003. Suojelualueen pinta-ala on 256 hehtaaria, ja siihen kuuluu myös lahtea ympäröiviä rantoja. 1. elokuuta 2005 alkaen lahdella on ollut voimassa myös vesilintujen metsästyskielto. ==Lähteet== Luokka:Oulun luonto Luokka:Suomen lahdet Luokka:Suomen Natura-alueet Luokka:Pohjois-Pohjanmaan luonnonsuojelualueet
Sauropelta

Sauropelta (nimen merkitys: "kilpilisko") oli panssariselkiin kuulunut, kasveja syönyt nodosauri. Sen fossiileja on löydetty Wyomingista ja Montanasta, Yhdysvalloista. Sauropelta on yksi parhaiten tunnettuja nodosaureja. Sauropelta eli 120–110 miljoonaa vuotta sitten varhaisliitukaudella. == Tuntomerkit == === Koko === Sauropeltan pituus oli noin viisi metriä. === Panssari === Sauropeltan panssari koostui suuresta määrästä luulevyjä, joiden koko vaihteli suuresti kehon eri osissa. Suurimmat olivat kaulasta työntyneet valtavat piikit. Aikaisemmissa rekonstruktioissa piikkien ajateltiin kuuluneen yhdelle riville kaulan molemmilla puolilla. Uusissa tulkinnoissa piikit muodostavat kaksi yhdensuuntaista riviä kaulan molemmilla puolilla. Ylempi piikkirivi osoitti ylös- ja taaksepäin, kun taas alempi piikkirivi osoitti sivulle ja taaksepäin. Piikit muodostivat kaulalle poikkeuksellisen suojauksen. Sauropelta oli suhteellisen hidas dinosaurus, jolloin panssari oli sille paras keino suojautua petojen hyökkäyksiltä. Sauropeltan kanssa saattoi elää Deinonychus-niminen saalistaja. Kaulasta ja osittain olkapäistä nousseet suuret piikit saattoivat tehdä Deinonychukselle uskomattoman vaikeaksi hypätä Sauropeltan selkään ja puukottaa sen kaulaa. Tämän taktiikan on ajateltu olleen dromaeosaurien suosiossa, ja se saattaa olla syy siihen, että Sauropeltalle kehittyi kaulan ympärille tällainen piikikäs suojaus. === Häntä === Sauropeltalla oli poikkeuksellisen pitkä häntä, joka vei itse asiassa puolet koko dinosauruksen pituudesta. Häntää tuki jänteiden muodostama verkko, joka piti sen irrallaan maasta. On epävarmaa, pystyikö Sauropelta käyttämään häntäänsä hyökkäävien petojen iskemiseen. === Jalat === Kuten muilla nodosaureilla, Sauropeltan etujalat olivat takajalkoja lyhyemmät. Tämä antoi sille asennon, jossa sen suu oli lähempänä maanpintaa. Tämä auttoi sitä elämään lyhyen kasvillisuuden laiduntajana. == Fossiililöydöt == Sauropeltan fossiileja on löydetty Cloverlyn muodostelmasta, Wyomingin ja Montanan osavaltioista, Yhdysvalloista. Löydettyihin jäänteisiin kuuluu monia yksilöitä. == Elinympäristö ja ravinto == Sauropeltan fossiilien löytöpaikkojen tutkiminen on osoittanut, että nämä osat Wyomingista ja Montanasta olivat matalalla ollutta kosteikkoa, joka oli väärällään jokia ja tulvatasankoja. Sauropeltan kapea suu ja lehden muotoiset hampaat viittaavat siihen, että se laidunsi valikoivasti matalakasvuisessa, pehmeässä kasvillisuudessa, jota alueella oli. Muita samasta muodostelmasta löydettyjä kasvinsyöjiä, joiden kanssa Sauropelta jakoi elinympäristön, olivat ornithopodit Tenontosaurus ja Zephyrosaurus. == Lähteet == Luokka:Nodulipanssariselät
Reba McEntire

Reba Nell McEntire (s. 28. maaliskuuta 1955 McAlester, Oklahoma) on yhdysvaltalainen Grammy-palkittu kantrilaulaja ja näyttelijä. ==Ura== Hän on julkaissut urallaan kolmisenkymmentä albumia, joita on myyty yli 80 miljoonaa kappaletta. Tämä tekee hänestä yhden kaikkien aikojen menestyneimmistä kantrilaulajista. Reba aloitti laulajanuransa 1970-luvun puolivälissä. Laulamisen lisäksi McEntire on myös näytellyt. Hänen ensimmäinen elokuvaroolinsa oli vuoden 1990 elokuvassa Väristyksiä. Vuonna 2001 hän näytteli Broadwaylla Irving Berlinin musikaalissa Annie Get Your Gun. Vuosina 2001–2007 hän näytteli omassa, myös Suomessa esitetyssä tilannekomediasarjassa Reba, jossa hän näytteli eronnutta yksinhuoltajaäitiä Reba Hartia. Se sai niin Emmy- kuin Golden Globe -ehdokkuuksia. Hän on saanut laulajanurastaan tähden Hollywood Walk of Famelle.LaTimes: Reba McEntire ==Yksityiselämä== McEntire on ollut kaksi kertaa naimisissa, mutta kummatkin avioliitot ovat päättyneet eroon. Hänellä on yksi lapsi, poika nimeltään Shelby. Reba McEntire Announces Separation From Husband Narvel Blackstock == Lähteet == ==Aiheesta muualla== * Reban viralliset nettisivut * * * Reba McEntire NNDB:ssä * Reba's GAC Artist Page * Reba McEntiren videoita, uutisia, musiikkia ym. Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Hollywood Walk of Fame Luokka:Grammy-palkinnon saajat Luokka:Vuonna 1955 syntyneet Luokka:Elävät henkilöt Luokka:Seulonnan keskeiset artikkelit
Karkkilan rautatieasema

Karkkilan rautatieasema (, aiemmin paikkakunnan ruotsinkielisen kirjoitusasun mukaisesti Högforsin rautatieasema, lyh. Hgf, ) oli vuosina 1911–1967 käytössä ollut kapearaiteisen Hyvinkään–Karkkilan rautatien liikennepaikka Karkkilan keskustassa. Karkkila oli rautatien pääteliikennepaikka, matkaa Hyvinkäälle oli rautateitse 45 kilometriä. Asema-alueen rakennukset rakennettiin alun perin Högforsin omistamalle Takkon tilan sekä Närön ja Anttilan tilojen maille. Asemalta erkani myös pistoraide Högforsin tehtaille. Liikennepaikalla oli matkustajaliikennettä vuoteen 1961, jolloin rautatieyhtiö lakkautti kaiken henkilöliikenteen. Tavaraliikenne jatkui aina syksyyn 1967 saakka, jonka jälkeen yhtiö lakkautettiin ja rautatie purettiin. Myös Karkkilan asema-alueen kaikki rautatierakennukset purettiin. Nykyisin rautatiestä jäljellä ovat vain Högforsin tehtaille johtaneen pistoraiteen ylittäneen valtatien sillan pilarit. Luokka:Uudenmaan lakkautetut rautatieliikennepaikat Luokka:Karkkilan entiset rakennukset ja rakennelmat Luokka:Karkkilan liikenne
Burnout Revenge

Burnout Revenge on Criterion Gamesin kehittämä ja Electronic Artsin vuonna 2005 julkaisema ajopeli. Peli julkaistiin PlayStation 2:lle, Xboxille ja Xbox 360:lle. Revenge on Burnout-pelisarjan neljäs osa. Pelaaminen on samankaltaista kuin edellisessä osassa, Takedownissa, muutamalla erolla: samaan suuntaan kulkevaan liikenteeseen (pakettiautoista pieniin henkilöautoihin) voi törmätä täysin huoletta sekä myöhemmin yksinpelissä pelaajalla on mahdollisuus räjäyttää autonsa ja saada sen avulla ns. kostettua vastustajille pelin nimensä mukaisesti. Samana vuonna julkaistiin kahdelle käsikonsolille suunnattu spin-off-versio nimellä Burnout Legends. Toinen spin- off-osa, Burnout Dominator, julkaistiin PlayStation 2:lle ja PlayStation Portablelle vuonna 2007. Pelisarjan seuraava virallinen osa, Burnout Paradise, julkaistiin PlayStation 3:lle, Xbox 360:lle sekä ensimmäistä kertaa Microsoft Windowsille vuonna 2008. == Lähteet == Luokka:Burnout-pelit Luokka:Vuoden 2005 videopelit Luokka:PlayStation 2 -pelit Luokka:Xbox-pelit Luokka:Xbox 360 -pelit Luokka:Verkkomoninpelit
Kotakari (Oulunsalo)

Kotakari on saari Perämereen kuuluvalla Liminganlahdella. Saari sijaitsee rantamatalikolla lähellä Liminganlahden pohjoisrantaa Oulun kaupungissa. Lähin toinen saari on kaakossa sijaitseva Kammonkari. Saaren kasvillisuutta hoidetaan niittämällä, ja tämän vuoksi kasvillisuudessa on nähtävillä selvä raja. Saarella kasvaa pääosin korkeaa pensaikkoa. Aiemmin saarta on käytetty myös lampaiden laitumena, mutta laiduntaminen on lopetettu, sillä lampaat pääsivät karkuun rantamatalikkoa pitkin mantereelle. Kotakari on tärkeä lintujen pesimäalue, ja se on maihinnousukiellossa lintujen pesimäaikana 1. toukokuuta – 31. heinäkuuta välisenä aikana. == Lähteet == Luokka:Oulunsalon saaret
Aki Ryynänen

Aki Ryynänen (s. 27. toukokuuta 1983 Lieksa) on suomalainen televisio- ja näytelmäkäsikirjoittaja. Ryynänen aloitti kirjoittajan uransa Lieksan nuorisoteatterissa, jolle hän kirjoitti kolme näytelmää. Hän käsikirjoittaa Salatut elämät -televisiosarjaa MTV3:llehttp://www.mtv3.fi/ohjelmat/salatutelamat2006/taustaa.shtml?39427. Aki Ryynänen on käsikirjoittanut myös Salatut elämät -sarjasta irrotetun rinnakkaissarjan Romeo & Rafael Desperados yhdessä Salattujen elämien tuottajan Marko Rauhalan kanssa. Romeo & Rafael Desperados on ensimmäinen Suomessa nähtävä kokonaan pelkästään internetiin tuotettu sisarsarja. Ryynänen on myös kirjoittanut Salatut elämät -kirjan Teinistä tähdeksi – Kuinka Sarasta tuli Peppi. ==Näytelmät== * Ota minut nuorena (yhdessä Petri Pehkosen ja Asko Ryynäsen kanssa) * Vessa * Isä meidän ==Lähteet== Luokka:Suomalaiset käsikirjoittajat Luokka:Suomalaiset kirjailijat Luokka:Vuonna 1983 syntyneet Luokka:Elävät henkilöt
Suuri väittely

Suuri väittely (myös Shapley–Curtis-debatti) oli merkittävä kierteistähtisumuiksi aikanaan luultujen kierteisgalaksien luonnetta ja havaittavan kaikkeuden kokoa koskeva väittely tähtitieteilijöiden Harlow Shapleyn ja Heber Curtisin välillä. Väittely käytiin 26. huhtikuuta 1920 Baird-auditoriossa Smithsonian-instituutin National Museum of Natural Historyssa. Tuolloin Maailmankaikkeuden laajenemista ei vielä tunnettu ja Albert Einsteinin teoria painovoimasta oli vasta vahvistettu havainnoilla. Väittelyä voidaan pitää jatkona maakeskisen ja aurinkokeskisen maailmankuvan välillä käytyihin väittelyihin, sillä se siirsi Auringon ja lopulta koko Linnunradan pois kaikkeuden keskipisteestä. Väittelyn keskeisin kysymys oli, olivatko kaukaiset tähtisumut verrattain pieniä ja osa omaa galaksiamme vai kokonaan erillisiä galakseja. Kumpikin tutkija esitti ensin teknisen esitelmän aiheesta "Kaikkeuden mittakaava", minkä jälkeen molemmat osallistuivat keskusteluun. Väittelyn jälkeen toukokuussa 1921 julkaistiin tulokset. Shapleyn mukaan Linnunrata on koko kaikkeus. Hän uskoi, että Andromeda ja muut galaksit ovat vain Linnunradan osia. Hän saattoi perustaa väitteensä siihen, että jos Andromeda ei olisi osa Linnunrataa, silloin sen etäisyys Maasta tulisi olla luokkaa 108 valovuotta, jota useimmat tähtitieteilijät eivät hyväksyneet. Tunnustettu tähtitieteilijä Adriaan van Maanen esitti Shapleyn väitteitä tukevia todisteita, joiden mukaan hän oli havainnoinut Tuulimyllygalaksin pyörivän. Mikäli kyseessä todella oli kaukainen galaksi ja silti sen pyöriminen pystyttiin havaitsemaan, se ylitti selvästi universaalin nopeusrajoituksen eli valonnopeuden. Curtisin mukaan Andromeda ja muut galaksit ovat erillisiä Linnunradan ulkopuolisia galakseja. Hän osoitti, että Andromedassa on enemmän supernovia kuin Linnunradassa. Jos Andromeda olisi vain Linnunradan osa, miksi siihen olisi keskittynyt muita alueita enemmän supernovia. Andromedan avaruudellinen ja ajallinen erillisyys Linnunradasta ratkaisi ongelman, sillä Andromeda voisi olla Linnunrataa supernovapitoisemmassa vaiheessa. Curtis oli oikeassa, että kierteisgalaksit ovat eri galakseja kuin omamme. Shapley oli oikeassa, että galaksimme on suurempi kuin Curtis väitti. Shapley oli myös oikeassa, että oma Aurinkomme sijaitsee reunamilla eikä keskiössä. Shapley oli väärässä väittäessään eräiden tähtijoukkojen kuuluvan Linnunrataan ja Curtis oli väärässä väittäessään Auringon sijaitsevan lähellä Linnunradan ydintä. Väittely jäi vähäiselle huomiolle aikanaan, ja Edwin Hubble teki siitä kuuluisan myöhemmin. Myöhemmin selvisi, että van Maanenin havainnot olivat virheelliset. Tuulimyllygalaksin pyörimistä ei voi havaita ihmisen tavallisen eliniän aikana. Nykyisin tiedetään, että Linnunrata on vain yksi tuhansista miljardeista havaittavan kaikkeuden galakseista. == Lähteet == == Aiheesta muualla == * The Shapley - Curtis Debate in 1920 Luokka:Fysiikan historia Luokka:Kosmologia
The Return

The Return voi viitata johonkin seuraavista: ====Musiikkialbumit==== * The Return, Bathoryn albumi vuodelta 1985 * The Return, Melodie MC:n albumi vuodelta 1995 * The Return, Pharaon albumi vuodelta 1998 * The Return, The Hensley/Lawton Bandin livealbumi vuodelta 2001 * The Return, Vanilla Fudgen albumi vuodelta 2002 * The Return, Hi-Fiven albumi vuodelta 2005 ====Elokuvat==== *The Return, Greydon Clarkin ohjaama yhdysvaltalainen elokuva vuodelta 1980 *The Return, Asif Kapadian ohjaama yhdysvaltalainen elokuva vuodelta 2006 *The Return, Neil Burgerin ohjaama yhdysvaltalainen elokuva vuodelta 2007
Japanilaiset

Japanilaiset () ovat itäaasialainen kansa, joka muodostaa Japanin suurimman etnisen ryhmän. He puhuvat japanin kieltä. Maailmassa on nykyisin noin 130 miljoonaa japanilaista, joista suurin osa, noin 127 miljoonaa, asuu Japanissa. Seuraavaksi suurimmat japanilaisryhmät ovat brasilianjapanilaiset ja amerikanjapanilaiset. ==Alkuperä== Japanilaisten alkuperä on edelleen tuntematon, ja siitä on olemassa kolme ristiriitaista teoriaa. Kahden ensimmäisen teorian mukaan japanilaisten esi-isät saapuivat Japanin saaristoon Korean niemimaalta noin 2 400 vuotta sitten ja joko korvasivat jōmonilaista metsästäjä-keräilijäkulttuuria harjoittaneet alkuperäisasukkaat tai sekoittuivat heihin. Kolmannen teorian mukaan japanilaiset kehittyivät jōmonilaisista, joiden esi-isät tulivat Japaniin noin 30 000 vuotta sitten ja omaksuivat paljon myöhemmin maatalouden Korean alueelta. Jälkimmäinen teoria on Japanissa edelleen suosittu, ja moni paikallinen antropologi kannattaa sitä. Ennen toista maailmansotaa japanilaisten oli lisäksi pakollista uskoa Japanin keisariperheen jumalaiseen alkuperään ja siihen liittyvään mytologiaan. Länsimaiset antropologit pitävät japanilaisten alkuperäisteoriaa kuitenkin epäuskottavana, koska japanilaiset näyttävät erilaisilta kuin ainuja muistuttaneet jōmonilaiset ja koska maatalouden saapumiseen on lähes aina liittynyt myös metsästäjä-keräilijäpopulaatioiden syrjäyttäminen. Toisaalta japanin ja korean kielet ovat hyvin erilaisia, ja niiden on arveltu erkaantuneen toisistaan jo vähintään 4 000 vuotta sitten, siis kauan ennen siirtolaisten tuloa Japaniin. == Kultuuri == Japanilaisten perinteinen uskonto on šintolaisuus, vaikka nykyään monet japanilaiset ovat myös buddhalaisia. Kiinalaisella kulttuurilla ja sitä kautta kungfutselaisuudella on ollut merkittävä vaikutus japanilaisten arvoihin, moraaliin ja kulttuuriin. == Lähteet == ==Aiheesta muualla== *CIA The World Fact Book 2006 *Japanese society and culture * Luokka:Etniset ryhmät kielikunnittain
Brides of Destruction

Brides of Destruction on hard rock -superyhtye, jonka perustivat vuonna 2002 Mötley Crüe -yhtyeessä soittava Nikki Sixx, L.A. Guns -yhtyeessä soittava Tracii Guns, rumpali Kris Kohls ja laulaja London LeGrand. Yhtye on tehnyt kaksi albumia, joista kuuluisampi on Here Come the Brides. Sixx jätti yhtyeen tammikuussa 2005 ja Guns vuotta myöhemmin, tammikuussa 2006. Sixxin tilalle tuli kitaristi Ginger yhtyeestä The Wildhearts ja basisti Scott Sorry, joka kuitenkin pian korvattiin Jeremy Gunsilla. ==Jäsenet== ===Nykyiset jäsenet=== *London LeGrand (laulu) 2002- *Tracii Guns (kitara, laulu) 2002- *Jeremy Guns (basso) 2005 *Scot Coogan (rummut, laulu) 2002- ===Entiset jäsenet=== *Nikki Sixx (basso) 2002-2004 *Adam Hamilton (kosketinsoittimet) 2002 *Kris Kohls (rummut) 2002 *John Corabi (kitara) 2002-2003 *Ginger (kitara) 2005 *Scott Sorry (basso) 2005 *Dazzle Rebel (basso) joulukuu 2005 ==Albumit== *Here Come the Brides (2004, Sanctuary Records) *Runaway Brides (2005, Shrapnel) ==Aiheesta muualla== *Yhtyeen internetsivut Luokka:Yhdysvaltalaiset hard rock -yhtyeet
Paini kesäolympialaisissa 2004

Paini kesäolympialaisissa 2004 järjestettiin Ano Liossia Olympic hallissa. Nämä olivat ensimmäiset olympialaiset, joissa oli painisarjoja myös naisille. == Mitalistit == === Kreikkalais-roomalainen paini === Sarja Kultaa Hopeaa Pronssia 55 kg Istvan Majoros Geidar Mamedalijev Artiom Kiouregkian 60 kg Jung Ji-Hyun Roberto Monzon Armen Nazarjan 66 kg Farid Mansurov Şeref Eroğlu Mhitar Manukjan 74 kg Aleksandr Dokturišvili Marko Yli-Hannuksela Varteres Samurgašev 84 kg Aleksei Mišin Ara Abrahamian Vjatšaslav Makaranka 96 kg Karam Ibrahim Ramaz Nozadze Mehmet Özal 120 kg Hasan Barojev Georgi Tsurtsumia Rulon Gardner === Vapaapaini === Sarja Kultaa Hopeaa Pronssia 55 kg Mavlet Batirov Stephen Abas Chikara Tanabe 60 kg Yandro Miguel Quintana Masoud Jokar Kenji Inoue 66 kg Elbrus Tedejev Jamill Kelly Mahatš Murtazaljov 74 kg Buvaisar Saitijev Gennadi Lalijev Ivan Fundora 84 kg Cael Sanderson Moon Eui-Jae Sažid Sažidov 96 kg Hadžimurat Gatsalov Magomed Ibragimov Alireza Heidari 120 kg Artur Tajmazov Alireza Rezaei Aydin Polatci === Naispaini === Sarja Kultaa Hopeaa Pronssia 48 kg Iryna Merleni-Melnyk Chiharu Ichō Patricia Miranda 55 kg Saori Yoshida Tonya Verbeek Anna Gomis 63 kg Kaori Ichō Sara McMann Lise Legrand 72 kg Wang Xu Gužel Manjurjova Kyoko Hamaguchi == Lähteet == * Olympic Games Greco-Roman Seniors 2004-08-23 Athens (GRE) International Wrestling Database * Olympic Games Freestyle Seniors 2004-08-26 Athens (GRE) International Wrestling Database * Olympic Games Female wrestling Seniors 2004-08-22 Athens (GRE) International Wrestling Database * Wrestling at the 2004 Athens Summer Games Olympics at Sports-Reference.com Luokka:Kesäolympialaiset 2004 2004 Olympialaiset 2004
Mütiilation

Mütiilation on Meyhna'chin black metal -sooloprojekti, joka kuului ranskan pahamaineiseen Lés Legions Noires piiriin vuosien 1994 ja 1996 välillä. Meyhna'ch jatkaa musiikintekoa saman projektin kanssa senkin jälkeen kun hänet erotettiin piiristä. ==Historia== Mütiilationin perustivat vuonna 1991 sen jäsenet Meyhna'ch, Dark Wizzard Of Silence ja basisti David. He ehtivät nauhoittaa muutaman demon triona, kunnes David erosi yhtyeestä vuonna 1994. Syynä oli Mütiilationin liittyminen Les Légions Noiresiin, sillä David ei pitänyt piirin näkökulmista. Tällöin Mütiilation julkaisin EP:n "Hail Sathanas We Are The Black Legions", kunnioittaen Les Légions Noires piiriä. Vähän sen jälkeen Dark Wizzard Of Silencen tilalle tuli Krissagrazabeth, joka toimi yhtyeessä julkaisuun Vampires Of Black Imperial Blood asti, jonka jälkeen hänkin erosi yhtyeen näkökantojen erojen takia, mutta hänen tilalleen tuli pian Mørdrëd. Vuonna 1996 Mütiilation erotettiin Les Légions Noires piiristä kovien huumeiden käytön takia. Vuonna 1999 Mütiilation julkaisi kokoelman nimeltä Remains of a Ruined, Dead, Cursed Soul, joka sisälsi myös aiemmin julkaisematonta materiaalia. Kokoelma lausui Meyhna'chin olevan kuollut modernin black metallin trendien takia, mutta kuitenkin vuonna 2001 Mütiilation julkaisi täyspitkän albumin Black Millenium (Grimly Reborn) joka totesi että Meyhna'ch ei ole vielä haudattu. Tässä ajassa Mütiilationista oli muodostunut sooloprojekti ja Meyhna'ch käyttää vieläkin joissain julkaisuissa Les Légions Noires aikaisia symboleja. Mütiilation on myös julkaissut vielä kaksi täysipitkää albumia ja tulevaisuudessa on tulossa jatkoa viimeisimmälle täysipitkälle albumille. Meyhna'ch teki päätöksen lopettaa Mütiilationin toiminnan joulukuun 7. päivä 2009. ==Jäsenet== ===Nykyiset=== * Meyhna'ch – Kaikki instrumentit ja laulu ===Entiset=== *Dark Wizzard Of Silence – Rummut *David – Basso *Krissagrazabeth – Rummut *Mørdrëd – Rummut ==Diskografia== ===Albumit=== *Vampires of Black Imperial Blood (1995) *Black Millennium (Grimly Reborn) (2001) *Majestas Leprosus (2003) *Rattenkönig (2005) *Sorrow Galaxies (2007) ===Demot=== * Rehearsal 1992 (1992) * Rites through the Twilight of Hell (1992) * Ceremony of the Black Cult (1993) * Evil – The Gestalt of Abomination (1993) * Cursed (Rehearsal 1994) (1994) * Satanist Styrken (1994) * Black Imperial Blood (Travel) (1994) * Rehearsal 2001 (2001) * Destroy Your Life for Satan (2001) ==Bootlegit== * Live In Germendorf, Germany (07/07/2001) (2001) * Live In Marseilles, France (06/23/2001) (2001) * Possessed and Immortal (2002) * Black Wind of War (2004) * Black Legions Metal * Dawn of the Fallen Angel * Desecrate Jesus Name * Grim Rebirth * Vampires of Black Imperial Blood Digi CD Luokka:Les Légions Noires -yhtyeet
Anastasía Kelesídou

Anastasía Kelesídou (, s. 28. marraskuuta 1972 Hampuri) on kreikkalainen entinen kiekonheittäjä. Kelesídou osallistui ensimmäisiin arvokilpailuihinsa Göteborgin MM-kilpailuissa 1995, jolloin hän sijoittui kiekossa yhdenneksitoista tuloksella 58,96. Seuraavana vuonna hän karsiutui Atlantan olympialaisissa heitettyään 59,60. Vuonna 1997 hän voitti Välimeren kilpailut, mutta karsiutui Ateenan MM-kilpailuissa. Seuraavana vuonna hän oli seitsemäs Budapestin EM-kilpailuissa ja kuudes GP-finaalissa tuloksella 62,14. Kelesídou voitti MM-hopeaa Sevillan MM-kilpailuissa 1999 tuloksella 66,05. Hän voitti seuraavana vuonna olympiahopeaa Sydneyn olympialaisissa ja Edmontonin MM- kilpailuissa 2001 pronssia. Münchenin EM-kilpailuissa 2002 hän voitti pronssia. Kelesídou heitti Pariisin MM-kilpailuissa 2003 toiseksi tuloksella 67,14. Seuraavana vuonna hän uusi olympiahopeansa Ateenan olympialaisissa. Kelesídou heitti uransa aikana seitsemän Kreikan-ennätystä. ==Ennätykset== * Kiekonheitto: 67,70 (1999) ==Lähteet== * Luokka:Elävät henkilöt Luokka:Kreikkalaiset kiekonheittäjät Luokka:Kreikkalaiset olympiamitalistit Luokka:Vuonna 1972 syntyneet
Novodevitšin nunnaluostari

Novodevitšin nunnaluostari (, Богородице-Смоленский монастырь, Bogoroditse- Smolenski monastyr) on Moskovan tunnetuimpia luostareita. Se on säilynyt lähes muuttumattomana 1600-luvulta asti. Luostarin perusti 1520-luvulla suuriruhtinas Vasili III. Luostari on rakennettu Moskvajoen mutkaan, ja se muodosti heti tärkeän osan kaupungin puolustusrakenteita. Luostaria ympäröi korkea kivimuuri, jossa on kaksitoista tornia. Luostarialueen suurin kirkko on Smolenskin katedraali, jonka rakennus on vuodelta 1525, maalaukset 1500-luvulta ja ikonostaasi 1600-luvulta. Luostari on ollut Unescon maailmanperintökohde vuodesta 2004. Luostarin vieressä sijaitsee maailmanperintökohteeseen kuuluva Novodevitšin hautausmaa, joka on Moskovan arvostetuin hautausmaa. ==Historiaa== 1500-luvun loppupuolella Iivana Julma lahjoitti luostarille joukon kyliä, joiden verotulot kartuttivat luostarin omaisuutta. Luostari on toiminut turvapaikkana monille kuninkaallisen perheen ja pajareiden naisille. Esimerkiksi Boris Godunovin sisar Irina Fjodorovna Godunova eli tässä luostarissa. Samaten Pietari Suuren sisarpuoli tsarevna Sofia Aleksejevna joutui asumaan aluksi arestissa ja myöhemmin ankarimman kilvoituslajin nunnaksi pakotettuna juuri Novodevitšin luostarissa sen jälkeen, kun hänen streltsien avulla toimeenpanemansa vallankaappausyritys oli kukistettu vuonna 1689. Vuonna 1812 Napoleon yritti räjäyttää luostarin, mutta neuvokkaat nunnat estivät teon. Leo Tolstoi luisteli mielellään luostarin luistinradalla, ja kuvaa sitä kahdessa pääteoksessaan Sota ja rauha sekä Anna Karenina. Neuvostoliiton aikana luostari oli suljettuna vain kaksikymmentä vuotta. Se avattiin oppilaitoksena vuonna 1945, ja katedraali palautettiin kirkolliseen käyttöön. Luostari on ollut metropoliitan asuntona vuodesta 1980. Nunnat palasivat luostariin vuonna 1994. == Lähteet == == Aiheesta muualla == Luokka:Venäjän luostarit Luokka:Ortodoksiset luostarit Luokka:Moskovan rakennukset ja rakennelmat Luokka:Unescon maailmanperintökohteet Venäjällä
John Negroponte

John Dimitri Negroponte (s. 21. heinäkuuta 1939 Lontoo) on yhdysvaltalainen diplomaatti ja entinen tiedustelupalvelun johtaja. Negroponte syntyi Lontoossa Dimitri John ja Catherine Coumantaros Negropontelle. Hänen isänsä oli kreikkalainen laivanvarustamagnaatti. Negroponte varttui Lontoossa, Sveitsissä ja New Yorkissa ja kävi Phillips Exeter Academya ja valmistui Yalesta 1960. Hän palveli kahdeksassa ulkoministeriön tehtävässä Aasiassa, Euroopassa ja Latinalaisessa Amerikassa sekä piti tehtäviä sisäministeriössä ja valkoisessa talossa. Hän oli diplomaattina Vietnamissa vuosina 1964–1968 ja vuodesta 1972 ulkoministeri Henry Kissingerin avustajana Pariisin rauhanneuvotteluissa. Vuonna 1981 hänet nimitettiin lähettilääksi Hondurasiin, jossa Yhdysvallat tuki tuolloin naapurimaa Nicaraguan hallitusta vastaan taistelevia contra- sissejä ja El Salvadorin hallitusta sen taistelussa FMLN:ta vastaan. 1980-luvulla hän oli ulkoministeri Colin Powellin varamiehenä kansallisessa turvallisuusneuvostossa. Vuosina 1985–1987 hän oli sisäministeriössä vastuussa meristä ja kansainvälisistä ympäristöasioista. Presidentti Reaganin kansallisen turvallisuuden varaneuvonantajana hän oli mukana kampanjassa poistaa Manuel Noriega vallasta Panamassa. Tämän jälkeen hän oli lähettiläänä Meksikossa 1989–1993 ja Filippiineillä 1993–1996. Vuonna 1997 presidentti George W. Bush nimitti hänet lähettilääksi Yhdistyneisiin kansakuntiin. Hän oli oleellisessa asemassa saadessaan turvallisuusneuvoston hyväksymään päätös vaatia Saddam Husseinia myöntymään YK:n vaatimuksiin aseriisunnasta. YK- mandaattinsa jälkeen Negroponte nimitettiin 2004 lähettilääksi Irakiin Yhdysvaltain johtamien miehitysjoukkojen luovutettua maalle suvereniteetin. 17. helmikuuta 2005 presidentti George W. Bush nimitti Negroponten ensimmäiseksi kansallisen tiedustelun (DNI) johtajaksi, joka on ministeritasoisen asema United States Intelligence Communityn johdossa. Asema seurasi keskustiedustelun (CIA) johtajan asemaa, johon yhdistettiin 16 liittovaltion virastoa ja toimistoa. Sen budjetti on noin 40 miljardia dollaria vuodessa. Negroponte ilmoitti erostaan 5. tammikuuta 2007 ja siirtyi Bushin hallinnon varaulkoministeriksi. ==Aiheesta muualla== * YLE: 11.05.2005 Ulkolinja: Suurlähettiläs Negroponte Luokka:Yhdysvaltalaiset republikaanipoliitikot Luokka:Vuonna 1939 syntyneet Luokka:Amerikankreikkalaiset Luokka:Elävät henkilöt
Einsteinin kenttäyhtälöt

Einsteinin kenttäyhtälöt tai Einsteinin yhtälöt ovat kymmenen Albert Einsteinin yleisen suhteellisuusteorian yhtälöä, jotka kuvaavat gravitaation massan ja energian aiheuttamana aika-avaruuden kaareutumana. Tarkalleen ottaen kenttäyhtälöt ilmaisevat yhteyden avaruuden geometrian ja siellä olevan massan ja energian välillä. Kenttäyhtälöt julkaistiin ensimmäisen kerran vuonna 1915. Yhtälöissä käytetään tensoreita, mikä mahdollistaa niiden esittämisen ja käytön valitusta koordinaatistosta riippumatta. Kenttäyhtälöt ovat muotoa :R_{\mu u} - \frac{1}{2}\mathcal{R}g_{\mu u} = -\frac{8\pi G}{c^4}T_{\mu u}, käytetyn metriikan signatuurin ollessa +−−−. Yhtälössä esiintyvistä tensoreista R_{\mu u} on Riccin tensori, g_{\mu u} on metrinen tensori ja T_{\mu u} energia-impulssitensori. Skalaareista \mathcal{R} on Riccin kaarevuusskalaari (määräytyy Riccin tensorista), c valon nopeus ja G gravitaatiovakio. Yleensä määritellään Einsteinin tensori :G_{\mu u} = R_{\mu u} - \frac{1}{2}\mathcal{R}g_{\mu u}, jolloin kenttäyhtälöt saavat yksinkertaisemman muodon :G_{\mu u} = -\frac{8\pi G}{c^4}T_{\mu u}. Aukikirjoitettuna yllä olevasta yleisestä muodosta saadaan kaikkiaan kymmenen yhtälön ryhmä. == Kosmologinen vakio == Historiallisesti tärkeä yksityiskohta on, että yhtälöön voidaan lisätä ainoastaan metrisestä tensorista riippuva termi, jolloin kenttäyhtälöt saavat muodon :G_{\mu u} + \Lambda g_{\mu u}= -\frac{8\pi G}{c^4}T_{\mu u} ilman, että se vaikuttaa energian säilymislakiin. Itse asiassa Einstein teki näin havaittuaan, että kenttäyhtälöillä ei ollut staattista ratkaisua, vaan maailmankaikkeuden pitäisi joko laajentua tai supistua. Kosmologisella vakiolla aikaansaatu staattinen ratkaisu ei kuitenkaan ole stabiili. Maailmankaikkeuden laajeneminenhan havaittiin vasta hiukan myöhemmin. Skalaarikerrointa Λ, jolla on mahdollista säätää ratkaisun käyttäytymistä tällä tavoin, kutsutaan kosmologiseksi vakioksi. Kosmologian keskeisiä ongelmia on, ettei suhteellisuusteoria anna kosmologiselle vakiolle minkäänlaista teoreettista arvoa, vaan se on määrättävä puhtaasti havaintojen perusteella. == Lähteet == == Kirjallisuutta == *Aczel, Amir D., 1999. God's Equation: Einstein, Relativity, and the Expanding Universe. Delta Science. A popular account. *Charles Misner, Kip Thorne, and John Wheeler, 1973. Gravitation. W H Freeman. Luokka:Yleinen suhteellisuusteoria
S/S Ahkera

S/S Ahkera oli laivanvarustaja Carl Johan Korsmanin rakennuttama Suomen ensimmäinen potkurirannikkohöyrylaiva. Laiva rakennettiin Bergsunds Mekaniska Verkstadissa Tukholmassa. Laiva aloitti liikennöinnin 1869 Salon ja Turun sekä Turun ja Uudenkaupungin välillä. Sittemmin se liikennöi 70 vuoden ajan useilla eri reiteillä Suomen rannikko- ja järviliikenteessä. Vuonna 1889 alusta pidennettiin 4,5 metrillä ja siihen asennettiin tehokkaampi 175 hv:n kone. Venäjän keisarillinen laivasto otti aluksen käyttöönsä heti ensimmäisen maailmansodan puhjettua 1914. Se palveli palontorjunta-aluksena sekä hinaajana. Alus jäi venäläisten poistuessa Suomesta 1918 Helsinkiin, mistä se palautettiin omistajalleen Ångfartyg Ab Kustenille Turkuun. Alus palasi kunnostustöiden jälkeen matkustajaliikenteeseen. 28\. elokuuta 1940 Ahkera ajoi karille upoten Turun Järvistensaaren edustalla. Alus kuitenkin nostettiin ja kunnostettiin vuonna 1943 diesel-käyttöiseksi moottorilastialukseksi sahatavaraliikenteeseen. Alus sai uuden nimen M/S Artfago. Laiva upposi uudestaan 1964 Hangon Tulliniemen lähellä Koppnäsuddenin rantaan. Sen hylky on sittemmin peitetty täyttömaalla satama-alueen laajennustöissä. ==Lähteet== * * == Aiheesta muualla == *http://www.turkusteamers.com/ *Omistajan Ångfartygs Ab Kustenin yhtiöesitys Pörssitiedossa Luokka:Höyrylaivat Luokka:Laivaonnettomuudet Suomessa Luokka:Hinaajat
Olga Stulneva

Olga Olegovna Stulneva (, o.s. Fjodorova (), s. 14. heinäkuuta 1983 Sverdlovskin alue) on venäläinen pikajuoksija ja rattikelkkailija.Olga Fedorova , Olga Stulneva , Kansainvälinen rattikelkkailuliitto. Stulneva kilpaili 2002 Kingstonin nuorten MM-kisoissa, mutta karsiutui 100 metrin juoksun välierissä. Seuraavana vuonna hän oli mukana Venäjän 4 × 100 metrin viestijuoksujoukkueessa, joka voitti MM-pronssia Pariisin MM- kisoissa.http://www.iaaf.org/WCH03/results/gender=W/discipline=4X1/combCode=hash/roundCode=f/index.html Stulneva oli mukana myös Venäjän olympiahopeaa Ateenan olympialaisissa voittaneessa joukkueessa.http://news.bbc.co.uk/sport2/hi/olympics_2004/athletics/results/3532522.stm Vuonna 2005 hän juoksi toiseksi Euroopan cupissa 100 metrillä ajalla 11,21 ja karsiutui myöhemmin samana vuonna Helsingin MM-kisoissa 100 metrin välierissä. Stulneva on kilpaillut rattikelkkailussa vuodesta 2006 lähtien. ==Henkilökohtaiset ennätykset== :Lähde: IAAF * 100 metrin juoksu: 11,21 (2005) * 200 metrin juoksu: 23,19 (2004) ==Lähteet== ==Aiheesta muualla== * Olga Stulneva sochi2014.com * Olga Fyodorova Sports Reference LLC. Luokka:Venäläiset pikajuoksijat Luokka:Venäläiset rattikelkkailijat Luokka:Venäläiset olympiamitalistit Luokka:Vuonna 1983 syntyneet Luokka:Elävät henkilöt
Esporte Clube Juventude

Esporte Clube Juventude, tunnetaan myös nimellä Juventude, on Brasilian Série A:ssa pelaava jalkapalloseura Caxias do Sulista, Rio Grande do Sulista, Brasiliasta. Juventuden perustivat 35 caxiasdosulilaista nuorta 29. kesäkuuta 1913. Antônio Chiaradia Neto valittiin seuran ensimmäiseksi puheenjohtajaksi. == Aiheesta muualla == *Esporte Clube Juventuden virallinen verkkosivu Luokka:Brasilialaiset jalkapalloseurat
Vladimirin ja Suzdalin valkoiset monumentit

thumb|220px|Uspenskin katedraaliVladimirin ja Suzdalin valkoiset monumentit on Unescon maailmanperintökohde Venäjällä.UNESCO Siihen kuuluu kahdeksan keskiaikaista kalkkikivirakennusta historiallisen Vladimir-Suzdalin valtion alueella Vladimirin kaupungin lähellä Moskovan itäpuolella. Kahdeksan rakennusta ovat * Suzdalin linnoitettu keskusta eli Suzdalin kreml (1222-1225) * Uspenskin katedraali Vladimirissa, jonka Andrei I rakennutti 1158-1160\. Katedraalia laajennettiin 1185-1189\. Siellä on Andrei Rubljovin seinämaalauksia. Tämä katedraali oli mallina, kun Moskovan Kremliin suunniteltiin samannimistä katedraalia 1400-luvulla. * Pyhän Demetriuksen katedraali Vladimirissa (1194-1197) * Vladimirin kultainen portti (1158-1164) on Venäjän vanhin säilynyt kaupunginportti. Portin sisällä on museo, jonka näyttely esittelee mongolien invaasiota 1200-luvulla. Andrei I määräsi portin rakennettavaksi uuteen pääkaupunkiinsa Vladimiriin pyhien kaupunkien (Jerusalemin, Konstantinopolin ja Kiovan mallin mukaisesti. Kivisepät tulivat mahdollisesti Bysantista, sillä rakennuksen mitat ovat lähempänä kreikkalaista kuin venäläistä perinnettä. Portin pääkaari tehtiin 15 metriä korkeaksi, ja sen päälle rakennettiin kirkko. Portti selvisi mongolien tuhotessa Vladimiria vuonna 1237. Vuosien varrella se rapistui niin että vuonna 1795 alkuperäinen kirkko purettiin, portin viereen tehtiin kaksi pyöreää tukitornia ja päälle rakennettiin uusi kirkko vanhojen piirustusten mukaan. * Andrei I:n linna Bogoljubovossa Nerl-joen suulla (1158-1165) on yksi harvoista säilyneistä Kiovan Venäjän ei-kirkollisista rakennuksista (Kultaisen portin lisäksi). Sen jäänteet löydettiin 1940-luvulla. * Bogoljubovon Pokrovan kirkko (1165) on perimätiedon mukaan rakennettu paikalle, jossa Andrei I näki Neitsyt Marian ilmestyksen. Se on pyhitetty Pokrovalle eli Jumalanäidin Neitsyt Marian suojelusjuhlalle. * Pyhän Euthymiuksen luostari Suzdalissa (1500-luvulta) * Boriksen ja Glebin kirkko, Juri Dolgorukin vuonna 1152 rakennuttama kirkko Kidekšassa noin viisi kilometriä Suzdalista paikassa, jossa pyhimysten sanotaan leiriytyneen.Mega.km.ru Kuva:Bogolyubovo asv2019-01 img02 Intercession Church.jpg|Bogoljubovon Pokrovan kirkko Kuva:Suzdal asv2019-01 img03 Spaso-Evfimiev Monastery.jpg|Pyhän Euthymiuksen luostari Kuva:Kideksha sobor.jpg|Boriksen ja Glebin kirkko == Lähteet == Luokka:Venäjän luostarit Luokka:Ortodoksiset luostarit Luokka:Unescon maailmanperintökohteet Venäjällä Luokka:Vladimirin alue
Harry Hillman

Harry Livingston Hillman Jr. (8. syyskuuta 1881 Brooklyn, New York - 9\. elokuuta 1945) oli yhdysvaltalainen pikajuoksija ja kolminkertainen olympiavoittaja vuoden 1904 kesäolympialaisista. Harry Hillman voitti kolme kultamitalia Saint Louisin olympialaisissa vuonna 1904. Voitot tulivat 400 metrin sileällä olympiaennätyksellä 49,2, 200 metrin aidoissa olympiaennätyksellä 24,6 ja 400 metrin aidoissa ajalla 53,0. 400 metrin voittoaika alitti Maxey Longin edellisen olympiaennätyksen 0,2 sekunnilla. Myös 400 metrin aitojen voittoaika oli 4,6 sekuntia nopeampi kuin John Tewksburyn voimassa ollut olympiaennätys, mutta koska Hillmanin voittamassa juoksussa aidat olivat vain 76,2 senttimetrin korkuisia, aika ei ollut ennätyskelpoinen. Hillman valittiin myös Yhdysvaltojen olympiajoukkueeseen vuoden 1906 kesäolympialaisiin. Matkalla Kreikkaan Hillman oli yksi puolen tusinasta urheilijasta, jotka loukkaantuivat valtavan aallon pyyhkäistessä laivan kannen yli. Hän oli viides 400 metrin juoksussa, kisojen ainoassa matkassaan. Kaksi vuotta myöhemmin Hillman valittiin jälleen olympiajoukkueeseen vuoden 1908 kesäolympialaisiin. Hän juoksi 400 metrin aitojen karsintojen toisella kierroksella lyhytikäisen olympiaennätyksen 56,4. Finaalissa hän oli tasoissa Charles Baconin kanssa vielä viimeisellä aidalla, mutta Bacon oli lopussa nopeampi ja voitti kisan maailmanennätysajalla 55,0 sekuntia. Hillmanin aika oli 55,3. 24\. huhtikuuta 1909 Hillman ja Lawson Robertson juoksivat ennätyksen, jota ei ole vieläkään lyöty eikä sivuttu. He juoksivat 100 jaardia kolmijalkajuoksuna aikaan 11,0 sekuntia. Hillman voitti neljä AAU:n mestaruutta, kaksi 200 metrin aidoissa ja kaksi 400 metrin aidoissa. Vuodesta 1910 lähtien Hillman toimi valmentajana Dartmouth collegessa kuolemaansa asti. Hän kuului Yhdysvaltojen olympiajoukkueen valmennusryhmään vuosien 1924, 1928 ja 1932 olympialaisissa. Yksi hänen kuuluisimmista valmennettavistaan oli kanadalainen aituri Earl Thomson, joka voitti olympiakultaa 110 metrin aidoissa 1920 olympialaisissa. ==Lähteet== Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Yhdysvaltalaiset 400 metrin aitajuoksijat Luokka:Vuonna 1881 syntyneet Luokka:Vuonna 1945 kuolleet
Keski-Pohjanmaan vuoden kylä

Keski-Pohjanmaan vuoden kylä on kunniamaininta, jonka myötävät aluekehityksestä vastaava Keski-Pohjanmaan liitto ja kylien maakunnallinen järjestö Keskipohjalaiset Kylät ry. ==Keski-Pohjanmaan vuoden kylät== *2011 Karhi (Kokkola, ent. Lohtaja) http://areena.yle.fi/tv/1397299 *2010 Patana (Veteli) http://yle.fi/uutiset/patanasta_vuoden_kyla/2209594 *2009 Ruotsalo (Kokkola, ent. Kälviä) *2008 Härkäneva (Toholampi) *2007 Ylikylä (Halsua) *2006 Yli-Kannus (Kannus) *2005 Yli-Lesti (Lestijärvi) *2004 Peltokorpi (Kälviä) *2003 Väliviirre (Lohtaja) *2002 Puumala (Kaustinen) *2001 Eskola (Kannus) *1990 Rautio (Kalajoki) ==Lähteet== *YLE Keski-Pohjanmaa *Keskipohjalaiset Kylät ry *
Luiska

Luiska on kalteva rakennelma, joka helpottaa liikkumista eri korkeudella olevien tasanteiden välillä. Yleensä luiska korvaa portaat tai on niiden lisänä, esimerkiksi kun halutaan helpottaa liikuntarajoitteisten liikkumista. Myös suurten tavaraerien liikuttaminen on helpompaa, kun portaat on korvattu kiinteällä tai liikuteltavalla luiskalla. Invalidiliiton suositusten mukaan luiska sopii parhaiten pyörätuolin käyttäjille. Kävelykeppien kanssa liikkuville luiska ei ole käyttökelpoinen, eikä luiskaa voi käyttää, jos nilkat ovat jäykät. Liikuntarajoitteisia varten suunnitelluissa rakennuksissa suositellaan käyttämään niin pieniä tasoeroja, että kulkuväylän kaltevuus on enintään 2 %. Luiskaa käytetään, jos tasoero on enintään metrin suuruinen. Tällöin luiskan tulee olla loiva, kaltevuudeltaan korkeintaan 8 %, ulkotiloissa korkeintaan 5 %. Ovelta lähtevän luiskan yläpäässä on oltava tasanne kääntymistä varten. Luiskaa ei saa koskaan rakentaa märkätiloihin, sillä märkä luiska on vaarallisen liukas. Luiskan vaativia rekennusratkaisuja suositellaan välttämään. Luiska ja ramppi tarkoittavat puhekielessä usein samaa asiaa. Usein rampilla tarkoitetaan kuitenkin kaarevaa rakennelmaa, jollaista käytetään esimerkiksi rullalautailtaessa. Viherrakentamisessa luiska tarkoittaa myös kaltevaa maanpintaa, jonka jyrkkyys voi vaihdella runsaastikin. Loiva luiska ei välttämättä vaadi maa-ainesten tukemista. Jyrkkä luiska tuetaan peittämällä erilaisin kasvustoin, maata tukevin rakentein tai siihen rakennetaan muurielementti, joka tukee maata ja toisaalta myös helpottaa alueen hoitotöitä. ==Aiheesta muualla== * Invalidiliiton ohjeet luiskan rakentamisesta Luokka:Täydentävät rakennusosat
Pernille Kaae Høier

Pernille Kaae Høier (s. 9. toukokuuta 1991 Hørsholm, Tanska) on tanskalainen näyttelijä, joka näytteli vuonna 2004 valmistuneessa televisiosarjassa Jeesus ja Josefine Josefinea. == Filmografia == *Når mor kommer hjem (1998) *Jeesus ja Josefine (2003) *Skyggen i Sara (2004) *Oskar ja Josefine (2005) == Aiheesta muualla == * *Den dansk film database – Pernille Kaae Høier Luokka:Tanskalaiset näyttelijät Luokka:Vuonna 1991 syntyneet Luokka:Elävät henkilöt